<!DOCTYPE x63.xml>
<course>
    <courseInfo userName="" keyType="article" alias="离骚" courseType="cn-article-" fileName="63.xml"/>
    <content>
        <article display="" display1="" id="0" comparision="长太息以掩涕兮，哀民生之多艰。余虽好修姱以鞿羁兮，謇朝谇而夕替。"/>
        <article display="" display1="" id="1" comparision="既替余以蕙纕兮，又申之以揽茝。亦余心之所善兮，虽九死其犹未悔。"/>
        <article display="" display1="" id="2" comparision="怨灵修之浩荡兮，终不察夫民心。众女嫉余之娥眉兮，谣诼谓余以善淫。"/>
        <article display="" display1="" id="3" comparision="固时俗之工巧兮，偭规矩而改错。背绳墨以追曲兮，竞周容以为度。"/>
        <article display="" display1="" id="4" comparision="忳郁邑余侘傺兮，吾独穷困乎此时也。宁溘死以流亡兮，余不忍为此态也。"/>
        <article display="" display1="" id="5" comparision="鸷鸟之不群兮，自前世而固然。何方圆之能周兮，夫孰异道而相安！"/>
        <article display="" display1="" id="6" comparision="屈心而抑志兮，忍尤而攘诟。伏清白以死直兮，固前圣之所厚。"/>
        <article display="" display1="" id="7" comparision="悔相道之不察兮，延伫乎吾将反。回朕车以复路兮，及行迷之未远。"/>
        <article display="" display1="" id="8" comparision="步余马于兰皋兮，驰椒丘且焉止息。进不入以离尤兮，退将复修吾初服。"/>
        <article display="" display1="" id="9" comparision="制芰荷以为衣兮，集芙蓉以为裳。不吾知其亦已兮，苟余情其信芳。"/>
        <article display="" display1="" id="10" comparision="高余冠之岌岌兮，长余佩之陆离。芳与泽其杂糅兮，唯昭质其犹未亏。"/>
        <article display="" display1="" id="11" comparision="忽反顾以游目兮，将往观乎四荒。佩缤纷其繁饰兮，芳菲菲其弥章。"/>
        <article display="" display1="" id="12" comparision="民生各有所乐兮，余独好修以为常。虽体解吾犹未变兮，岂余心之可惩？"/>
    </content>
</course>
