<!DOCTYPE x20.xml>
<course>
    <courseInfo userName="" keyType="article" alias="五柳先生传" courseType="wb-article-" fileName="20.xml"/>
    <content>
        <article display="" display1="" id="0" comparision="先生不知何许人也，亦不详其姓字。宅边有五柳树，因以为号焉。闲静少言，不慕荣利。好读书，不求甚解；每有会意，便欣然忘食。性嗜酒，家贫不能常得。亲旧知其如此，或置酒而招之。造饮辄尽，期在必醉；既醉而退，曾不吝情去留。环堵萧然，不蔽风日，短褐穿结，箪瓢屡空，晏如也。常著文章自娱，颇示己志。忘怀得失，以此自终。"/>
        <article display="" display1="" id="1" comparision="赞曰：黔娄有言：“不戚戚于贫贱，不汲汲于富贵。”其言兹若人之俦乎？衔觞赋诗，以乐其志，无怀氏之民欤？葛天氏之民欤？"/>
    </content>
</course>
